**Centrum pre deti a rodiny Zora**

**Raymanova 9, Prešov**

**č. miestnosti 212**

**O**patrenia sa vykonávajú pre:

* ohrozené deti (z dôvodu krízovej situácie v rodine, rozpadu rodiny, zanedbávajúcej rodičovskej starostlivosti, narušenej vzťahovej väzby);
* rodiny v konfliktnej predrozvodovej/predrozchodovej, rozvodovej/rozchodovej a porozvodovej/porozchodovej situácii, ktorá závažným spôsobom môže ohrozovať dieťa, najmä v prípadoch, ak rodičia dieťaťa prenášajú do vzťahu s dieťaťom, resp. do rodičovstva, nedoriešené problémy expartnerského konfliktu;

**Ambulantná a terénna forma** sa špecificky zameriava na **rodičovský konflikt** a nezvládnutie rodičovskej roly v predrozvodovej/ predrozchodovej, rozvodovej/ rozchodovej a porozvodovej/porozchodovej fáze odrážajúci sa vo vzťahu rodičov a dieťaťa/detí. Určené pre tých, ktorí chcú a potrebujú pracovať na svojom vzťahu k deťom, príp. naopak k rodičom.

Výchovné a poradenské programy sú zamerané na rozvoj nasledujúcich rodičovských zručností:

* citlivosť rodičov voči meniacim sa potrebám dieťaťa/detí v priebehu vývinu so zameraním na náročnú situáciu, v ktorej sa ocitli (nefunkčný vzťah rodičov, rozchod/rozvod rodičov),
* úroveň komunikácie a vzťahov medzi rodičmi a deťmi so zameraním na náročnú situáciu, v ktorej sa ocitli (nefunkčný vzťah, rozchod/rozvod rodičov).

Vykonávanie opatrení (na základe súdneho nariadenia, odporúčania orgánu SPODaSK, dohody s rodičmi) zabezpečované prostredníctvom programov:

1. Individuálna práca s rodičmi/expartnermi s maloletými deťmi:

**Som tu aj ja (rozvoj rodičovských zručností)** § 11 ods. 2 a) b) c);§ 12 ods. 1 písm. d) v zmysle § 45 ods. 1 písm. b) c); § 37 ods. 2 písm. d v zmysle Zákona č. 36/2005 Z.z.

3 mesačný program – **24 hodín**/rodičovský pár s deťmi

12 stretnutí / 1 x týždenne 2h

Cieľom je:

* eliminovať negatívny vplyv predrozvodovej/predrozchodovej, rozvodovej/rozchodovej a porozvodovej/porozchodovej situácie na dieťa,
* spolupracovať s rodičmi na zvládaní ich emócií a upokojovať rodinné napätie,
* pomôcť deťom porozumieť situácii, v ktorej sa ocitla rodina a to predovšetkým spoluprácou s rodičmi na tom ako s dieťaťom komunikovať o vzniknutej situácii, príp. udalostiach v minulosti súvisiacimi s rozchodom/rozvodom rodičov,
* spolupracovať s rodičmi na úprave bežných každodenných situácií a na riešení konkrétnych problémov,
* podpora styku detí s oboma rodičmi,
* príprava dieťaťa na stretnutie s rodičom, s ktorým nie je v pravidelnom kontakte,
* príprava rodičov na rešpektujúce rodičovstvo (napr. tých ktorým sú zverené deti do starostlivosti),
* zlepšenie komunikácie na úrovni partnerského a rodičovského subsystému,
* v kontexte Cochemskej praxe sprevádzať rodičov pri tvorbe dohody o starostlivosti o dieťa/deti po ich rozchode/rozvode.

1. Práca s rodičmi/expartnermi a ich deťmi skupinovou formou:

**Dieťa v centre záujmu (individuálna i skupinová forma)**

Certifikovaný program „No Kids in the Middle“, Holandsko

§ 11 ods. 2 a) b) c);§ 12 ods. 1 písm. d) v zmysle § 45 ods. 1 písm. b) c); § 37 ods. 2 písm. d v zmysle Zákona č. 36/2005 Z.z.

6 mesačný program

13 stretnutí x 2 h = **26 hodín** pre rodičovský pár s deťmi

3 úvodné stretnutia individuálne s každou rodinou a jej členmi (6h)

8 stretnutí skupinových (16h)

2 evaluačné stretnutia individuálne s každou rodinou a jej členmi (4h)

min. 4 a max. 6 párov na 1 skupinu

Stretnutia skupín (rodičovskej a detskej) sa uskutočňujú paralelne, 2x mesačne.

Cieľom je:

* zmierniť konflikty rodičov, spolupracovať s rodičmi na zvládaní ich emócií a upokojovať rodinné napätie,
* zmena zamerania pozornosti rodičov na aktuálne potreby dieťaťa,
* eliminovať negatívny vplyv predrozvodovej/predrozchodovej, rozvodovej/rozchodovej a porozvodovej/porozchodovej situácie na dieťa,
* pomôcť deťom porozumieť situácii, v ktorej sa ocitla rodina a to predovšetkým spoluprácou s rodičmi na tom ako s dieťaťom komunikovať o vzniknutej situácii, príp. udalostiach v minulosti súvisiacimi s rozchodom/rozvodom rodičov,
* spolupracovať s rodičmi na úprave bežných každodenných situácií a na riešení konkrétnych problémov,
* podpora styku detí s oboma rodičmi,
* zlepšenie komunikácie na úrovni partnerského a rodičovského subsystému,
* v kontexte Cochemskej praxe pomôcť rodičom dospieť k rodičovskej dohode.

1. Pre jedného rodiča a jeho dieťa/deti:

**Rekonštrukcia vzťahu rodič – dieťa (rozvoj rodičovských zručností)** § 12 ods. 1 písm d) v zmysle § 45 ods. 1 písm. c); § 37 ods. 2 písm. d v zmysle Zákona č. 36/2005 Z.z.

6 mesačný program – **25 hodín**/ rodič s dieťaťom/deťmi

25 stretnutí / 1 x týždenne

Cieľom je:

* + obnova rodičovských kompetencií u rodiča, ktoré boli narušené násilným vzťahom u matky/otca, alebo rozpadom partnerského/manželského vzťahu. Predovšetkým ide o tieto rodičovské kompetencie: citlivosť rodičov voči meniacim sa potrebám dieťaťa/detí v priebehu vývinu a úroveň komunikácie a vzťahov medzi rodičmi a deťmi,
  + získavanie a budovanie vyššie spomenutých rodičovských zručností u rodičov, ktorí ich z rozličných dôvodov nenadobudli (nefunkčná primárna rodina, násilný vzťah, narušený vzťah s rodičmi, rodičia vyrastajúci v detských domovoch a pod.),
  + priniesť užitočným a primeraným (podľa veku, mentálnej úrovne a pod.) spôsobom rodičom a ich deťom nástroje ku kompetentnejšiemu a citlivejšiemu zvládaniu životných situácií.

Dôvody pre nezaradenie do programov:

* + aktuálne podané trestné oznámenia voči sebe navzájom, týkajúce sa sexuálneho zneužívania detí, týrania blízkej zverenej osoby (možné vstúpiť do programu po ukončení súdnych konaní),
  + aktívne odmietanie spolupráce zo strany rodiča (alebo oboch) – nutný súhlas oboch rodičov so vstupom do programu (podpis dohody o spolupráci),
  + závažné psychiatrické diagnózy vyžadujúce intenzívnu zdravotnú starostlivosť alebo dlhodobú liečbu v zdravotníckom zariadení,
  + osoby s neliečenou závislosťou na alkohole, iných omamných látkach a iných formách závislostí; deti a dospelí aktuálne pod vplyvom alkoholu alebo inej drogy,
  + predpoklad zaujatosti (príbuzenský alebo iný vzťah, osoba známa, predchádzajúci konflikt medzi klientom a poradcom ap.).

Plánujeme:

* podpornú skupinu pre rodičov po rozchode/rozvode,
* podpornú skupinu pre deti rozídených/rozvedených rodičov (7-12 rokov),
* besedy a vzdelávacie akcie zamerané na podporu a rozvoj komunikácie a vzťahov medzi rodičmi a deťmi.

Kontakt:

**Centrum pre deti a rodiny Zora**

**Raymanova 9, Prešov**

**č. miestnosti 212**

Mgr. Lenka Kvašňáková, PhD. - **0911 444 991**

Mgr. Apolónia Sejková

[zora@mymamy.sk](mailto:zora@mymamy.sk)

[**www.mymamy.sk**](http://www.mymamy.sk)

